6 priedas

**PIRKIMO–PARDAVIMO SUTARTIS**

20\_\_ m. \_\_\_\_\_\_\_\_ \_\_ Nr. \_\_

(Sudarymo vieta)

**(pavadinimas)**, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos) (vardas ir pavardė), veikiančio pagal (pagrindas), (toliau – **Projekto vykdytoja**),

ir

**(pavadinimas)**, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos) (vardas ir pavardė), veikiančio pagal (pagrindas) (toliau – **Tiekėjas**),

toliau kartu šioje pirkimo–pardavimo sutartyje vadinami „Šalimis“, o kiekvienas atskirai – „Šalimi“,

gavę ir aptarę informaciją, susijusią su teikiamų paslaugų prigimtimi, reikalavimais prekėms, jų teikimo ir tiekimo sąlygomis, kaina, teikimo terminais, galimomis pasekmėmis, bei kitokią informaciją, turinčią įtakos Projekto vykdytojos apsisprendimui sudaryti sutartį,

vadovaudamiesi Projekto vykdytojos įgyvendinamo pirkimo (toliau – Pirkimas) rezultatais (pirkimo pavadinimas: (pirkimo pavadinimas), sprendimo sudaryti pirkimo–pardavimo sutartį data: 20\_\_ m. \_\_\_\_\_\_\_\_\_\_ \_\_ d.), Lietuvos Respublikos civiliniu kodeksu,

atsižvelgdami į Projekto vykdytojos įgyvendinamo Pirkimo dokumentuose nustatytas sąlygas, sudarė šią pirkimo–pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

1. **SKYRIUS**

**SUTARTIES DALYKAS**

1. Sutarties dalykas – technologinių baldų stelažai. Įsigijimas apima nurodytų prekių pristatymą ir surinkimą, sumontavimą (toliau – Prekės). Pristatomų prekių techninė specifikacija pateikiama Sutarties 1 priede „Techninė specifikacija“.
2. Tiekėjas įsipareigoja perduoti Projekto vykdytojai nuosavybės teise Sutarties 1 punkte nurodytas Prekes, o Projekto vykdytoja įsipareigoja priimti tvarkingas ir kokybiškas Prekes ir sumokėti Tiekėjui Sutarties kainą Sutartyje numatytomis sąlygomis ir terminais.
3. Atsiradus nenumatytoms, nuo šalių valios nepriklausančioms aplinkybėms, kurių šalys negalėjo numatyti pasirašydamos Sutartį, Tiekėjas negali pristatyti Sutarties 1 punkte nurodyto modelio Prekės, Projekto vykdytojai raštu išreiškus sutikimą, nekeičiant Tiekėjo pasiūlyme nurodytos Prekės kainos, Tiekėjas gali pristatyti kito modelio, Sutarties 1 priede „Techninė specifikacija“ įtvirtintus reikalavimus atitinkančią ir ne blogesnių nei pasiūlyme nurodytoji techninių charakteristikų prekę.
4. **SKYRIUS**

**SUTARTIES KAINA IR MOKĖJIMO TVARKA**

1. Pradinė sutarties vertė už Sutarties 1 punkte nurodytas prekes ir jų montavimą yra **\_\_\_\_\_\_\_\_\_\_\_\_\_\_\_\_\_ Eur be PVM.**
2. Pasikeitus pridėtinės vertės mokesčio dydžiui prekių kaina perskaičiuojama vadovaujantis šia formule:



 - perskaičiuota bendra Sutarties kaina (su PVM)

 - bendra Sutarties kaina (su PVM) iki perskaičiavimo

A – įvykdytų sutartinių įsipareigojimų (pristatytų Prekių / suteiktų Paslaugų) kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

Numatytas kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi.

1. Sutarties kaina pasikeitus kitiems mokesčiams, išskyrus PVM, nebus perskaičiuojama.
2. Sutarties kaina apima visas Tiekėjo išlaidas, susijusias su Sutartyje numatytų įsipareigojimų vykdymu (pvz., transportavimo, pakavimo, krovimo, tranzito, tikrinimo, draudimo, pristatytų surinkimo vietoje ir (arba) paleidimo ir (arba) šių darbų priežiūros išlaidas; aprūpinimo įrankiais, reikalingais pristatytų surinkimui ir (arba) priežiūrai, išlaidas; naudojimo ir priežiūros instrukcijų, numatytų techninėse specifikacijose, pateikimo išlaidas; Prekių garantinės priežiūros išlaidas, numatomas Sutartyje nurodytam laikotarpiui; Projekto vykdytojos darbuotojų mokymo, jei tai nustatyta Sutartyje, išlaidas).
3. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Projekto vykdytoja pati turi sumokėti pridėtinės vertės mokestį į valstybės biudžetą už įsigytą pirkimo objektą, į pasiūlymo kainą ar sąnaudas įskaitytas šis mokestis sudarant šią Sutartį išskaičiuojamas.
4. Su Tiekėju atsiskaitoma per 30 (trisdešimt) dienų nuo Prekių priėmimo–perdavimo akto pasirašymo ir sąskaitos faktūros arba PVM sąskaitos-faktūros pateikimo dienos.
5. Avansinis mokėjimas, negali būti didesnis nei 30 (trisdešimt) procentų Sutarties 6 punkte nurodytos Pradinės sutarties vertės. Avansas išmokamas per 10 (dešimt) kalendorinių dienų po to kai Tiekėjas pateikia Projekto vykdytojai sąskaitą avansiniam mokėjimui kartu su avansinio mokėjimo užtikrinimu – banko garantija arba draudimo bendrovės laidavimo draudimu visai avansinio mokėjimo sumai. Avansinio mokėjimo suma išskaitoma iš PVM sąskaitoje-faktūroje nurodytos mokėtinos sumos.
6. **SKYRIUS**

**PREKIŲ PRIĖMIMAS-PERDAVIMAS**

1. Pristatytų Prekių rezultatus Tiekėjas įsipareigoja nurodyti paruoštuose prekių priėmimo-perdavimo aktuose (Sutarties 3 priedas).
2. Projekto vykdytoja, patikrinusi ir įsitikinusi, kad Prekės atitinka Sutartyje nustatytus reikalavimus ir kad yra įvykdyti visi kiti Tiekėjo įsipareigojimai pagal Sutartį, ne vėliau kaip per 5 darbo dienas nuo Prekių priėmimo-perdavimo akto gavimo dienos privalo priimti pristatytas Prekes ir pasirašyti Prekių priėmimo-perdavimo aktą arba pateikti Tiekėjui raštiškas pastabas, nurodydamas Tiekėjui pašalinti Prekių trūkumus per 3 darbo dienas nuo raštiškų pastabų gavimo dienos.
3. Prekių priėmimo-perdavimo aktas pasirašomas 2 (dviem) vienodą juridinę galią turinčiais egzemplioriais.
4. **SKYRIUS**

**ŠALIŲ TEISĖS IR PAREIGOS**

1. Tiekėjas įsipareigoja:
   1. tinkamai ir sąžiningai vykdyti Sutartį;
   2. nustatytu terminu pristatyti Prekes, atitinkančias Sutarties 1 priede „Techninė specifikacija“ nurodytus techninius reikalavimus, į vietą, numatytą Sutartyje;
   3. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Projekto vykdytojai pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
   4. pasirūpinti įranga, darbų sauga ir darbo jėga, reikalinga Sutarties vykdymui;
   5. laikytis Lietuvos Respublikos civilinio kodekso bei kitų su jo sutartinių įsipareigojimų vykdymu susijusių Lietuvos Respublikoje galiojančių teisės aktų nuostatų ir užtikrinti, kad Tiekėjo darbuotojai bei atstovai jų laikytųsi. Tiekėjas garantuoja Projekto vykdytojai ir (ar) tretiesiems asmenims nuostolių atlyginimą, jei Tiekėjas ar jo darbuotojai ir (ar) atstovai nesilaikytų Lietuvos Respublikoje galiojančių teisės aktų reikalavimų ir dėl to Projekto vykdytojai ir (ar) tretiesiems asmenims būtų pateikti kokie nors reikalavimai ar pradėti procesiniai veiksmai;
   6. nenaudoti Projekto vykdytojos Prekių ir (ar) Paslaugų ženklų ar pavadinimo jokioje reklamoje, leidiniuose ar kt. be išankstinio raštiško Projekto vykdytojos sutikimo;
   7. prisiimti prekių žuvimo ar sugedimo riziką iki prekių priėmimo-perdavimo akto pasirašymo momento;
   8. kartu su Prekėmis pateikti Projekto vykdytojai visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Projekto vykdytoją kitais su Tiekėjo sutartiniais įsipareigojimais susijusias klausimais;
   9. užtikrinti iš Projekto vykdytojos Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus sutartinių įsipareigojimų vykdymo terminui, Projekto vykdytojai paprašius raštu, grąžinti visus iš Projekto vykdytojos gautus, Sutarčiai vykdyti reikalingus dokumentus;
   10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
   11. užtikrinti, kad Sutartį vykdys tik tokią teisę turintys asmenys;
   12. jei pirkimo dokumentuose buvo numatytas reikalavimas, kad tiekėjas ir ūkio subjektai, kurių pajėgumais remiasi tiekėjas, prisiimtų solidarią atsakomybę už Sutarties įvykdymą, tiekėjas įsipareigoja Projekto vykdytojai užtikrinti, kad už Sutarties vykdymą solidariai yra atsakingi ir ūkio subjektai, kurių pajėgumais remiamasi.
2. Jei Projekto vykdytoja naudojasi Sutarties 20 punkte įtvirtinta tiesioginio atsiskaitymo su subtiekėjais galimybe, Tiekėjas turi teisę prieštarauti nepagrįstiems mokėjimams subtiekėjams.
3. Projekto vykdytoja įsipareigoja:
   1. sąžiningai ir tinkamai vykdyti Sutartį;
   2. priimti Šalių sutartu laiku pristatytas Prekes, jeigu jos atitinka Sutarties 1 priede „Techninė specifikacija“ nurodytus techninius reikalavimus;
   3. Tiekėjui tinkamai įvykdžius visus sutartinius įsipareigojimus ir pridėtinės vertės mokesčio sąskaitas faktūras, sąskaitas faktūras, kreditinius ar debetinius dokumentus bei avansines sąskaitas sumokėti Sutarties kainą Sutartyje nustatyta tvarka ir terminais;
   4. ne vėliau kaip per 3 darbo dienas nuo Sutarties 17.3 punkte nurodytos informacijos gavimo raštu, informuoti subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Projekto vykdytojai per 5 dienas;
   5. suteikti Tiekėjui informaciją ir (ar) dokumentus, būtinus Sutarčiai vykdyti;
   6. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
4. Projekto vykdytoja turi teisę tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Projekto vykdytoja, Tiekėjas ir jo subtiekėjas (-ai).
5. **SKYRIUS**

**TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)**

1. Susitarimas, pagal kurį Tiekėjas dalies įsipareigojimų, numatytų šioje Sutartyje, vykdymui pasitelkia trečiuosius asmenis, yra laikomas subtiekimo sutartimi. Toks susitarimas turi būti rašytinis. Tiekėjas Sutarčiai vykdyti, turi pasitelkti tik tuos subtiekėjus, kurie numatyti Tiekėjo pasiūlyme. Jeigu subtiekėjai nėra žinomi, jie gali būti nenurodyti Tiekėjo pasiūlyme.
2. Sutarties vykdymo metu, kai subtiekėjai netinkamai vykdo įsipareigojimus Tiekėjui, taip pat tuo atveju, kai subtiekėjai nepajėgūs vykdyti įsipareigojimų Tiekėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų ar (ir) atsiranda poreikis pasitelkti naujus subtiekėjus, Tiekėjas gali pakeisti arba pasitelkti naujus subtiekėjus. Apie tai Tiekėjas iš anksto raštu turi informuoti Projekto vykdytoją, nurodydamas subtiekėjų pakeitimo ar naujų subtiekėjų pasitelkimo priežastis ir būsimus subtiekėjus. Tuo atveju, jei Tiekėjas nori pasitelkti naują subtiekėją ir konkurso sąlygose buvo keliama kvalifikacija subtiekėjams, Tiekėjas iš anksto informuodamas apie naujo subtiekėjo pasitelkimą taip pat turi pateikti ir kvalifikacijos atitiktį įrodančius dokumentus.
3. **SKYRIUS**

**SUTARTIES SĄLYGŲ KEITIMAS**

1. Sutartis jos galiojimo laikotarpiu gali būti keičiama neatliekant naujos pirkimo procedūros, kai pakeitimas iš anksto buvo aiškiai, tiksliai ir nedviprasmiškai suformuluotas pirkimo dokumentuose.
2. Sutartis jos galiojimo laikotarpiu taip pat gali būti keičiama šalių susitarimu.
3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Projekto vykdytojai. Sutarties sąlygų keitimas įforminamas šalių sutarimu, kuris tampa neatskiriama Sutarties dalimi.
4. **SKYRIUS**

**SUTARTINIŲ TERMINŲ NESILAIKYMAS**

1. Jeigu Sutarties vykdymo metu Tiekėjas susiduria su aplinkybėmis, trukdančiomis laiku ir (ar) nustatyta tvarka įvykdyti sutartinius įsipareigojimus, jis nedelsdamas raštu praneša Projekto vykdytojai apie minėtas aplinkybes bei numatomą vėlavimo trukmę. Gavusi nurodytą pranešimą, Projekto vykdytoja gali nustatyti protingą papildomą terminą sutartiniams įsipareigojimas įvykdyti, bet ne ilgesnį nei 1 mėnesiai, ir apie tai raštu pranešti Tiekėjui. Nustačiusi protingą papildomą terminą sutartiniams įsipareigojimams įvykdyti, Projekto vykdytoja gali šiam terminui sustabdyti savo prievolių vykdymą ir pareikalauti atlyginti nuostolius.
2. Jei Tiekėjas dėl savo kaltės vėluoja įvykdyti sutartinius įsipareigojimus per Sutartyje nustatytą terminą, Projekto vykdytoja privalo be oficialaus įspėjimo ir neprarasdama teisės į kitas savo teisių gynimo priemones pagal Sutartį pradėti skaičiuoti 0,05% dydžio delspinigius nuo bendros Sutarties su PVM (bendros preliminarios Sutarties su PVM) kainos už kiekvieną termino praleidimo dieną (jei Sutartyje nenumatytas prekių pristatymas ir (ar) kitų Tiekėjo įsipareigojimų vykdymas dalimis). Jei Sutartyje numatytas Prekių pristatymas ar Paslaugų suteikimas ir (ar) kitų Tiekėjo įsipareigojimų vykdymas dalimis, minėti delspinigiai skaičiuojami nuo nepristatytų prekių ar nesuteiktų paslaugų ir (ar) neįvykdytų kitų Tiekėjo įsipareigojimų dalies. Delspinigių sumokėjimas neatleidžia Tiekėjo nuo tiesioginių ir/ar netiesioginių nuostolių atlyginimo, jeigu dėl prievolių įvykdymo termino pažeidimo Projekto vykdytoja minėtų nuostolių patyrė ir, jeigu minėtų nuostolių dydis viršija delspinigių dydį.
3. Jei ne dėl Tiekėjo kaltės Projekto vykdytoja vėluoja sumokėti Tiekėjui, Tiekėjas nuo Sutarties 11 punkte nurodyto termino pabaigos turi teisę be oficialaus įspėjimo pradėti skaičiuoti 0,02% dydžio delspinigius nuo laiku nesumokėtos sumos už kiekvieną termino praleidimo dieną.
4. **SKYRIUS**

**SUTARTIES SĄLYGŲ NESILAIKYMAS**

1. Jeigu Sutarties garantinio laikotarpio metu paaiškėja, kad Tiekėjas nesilaiko Tiekėjo pasiūlyme nurodyto reakcijos laiko, nuo pranešimo apie gedimą gavimo momento iki atvykimo į objektą, arba pristato prekes neatitinkančias tiekėjo pasiūlymo, tai Tiekėjas už kiekvieną pažeidimą moka Projekto vykdytojai 2 000 Eur baudą ir atlygina Projekto vykdytojos patirtus tiesioginius ir netiesioginius nuostolius. Tiekėjas gavęs Projekto vykdytojos pretenziją šiame punkte nurodytą baudą turės pervesti į Projekto vykdytojos nurodytą sąskaitą.
2. Jeigu Sutarties garantinio laikotarpio metu paaiškėja, kad Tiekėjas nesilaiko Tiekėjo pasiūlyme nurodyto Pakaitinio įrenginio būtino sistemai veikti pristatymo (įskaitant montavimą) laiko, tai Tiekėjas už kiekvieną pažeidimą moka Projekto vykdytojai 2 000 Eur baudą ir atlygina Projekto vykdytojos patirtus tiesioginius ir netiesioginius nuostolius. Tiekėjas gavęs Projekto vykdytojos pretenziją šiame punkte nurodytą baudą turės pervesti į Projekto vykdytojos nurodytą sąskaitą.
3. **SKYRIUS**

**SUTARTIES VYKDYMO SUSTABDYMAS**

1. Sutarties galiojimo laikotarpiu Tiekėjui nevykdant arba netinkamai vykdant Sutartį arba atsiradus svarbioms priežastims, Projekto vykdytoja gali sustabdyti visų ar dalies savo įsipareigojimų pagal Sutartį vykdymą tol, kol Tiekėjas pašalins Sutarties vykdymo trūkumus per Projekto vykdytojos nustatytą terminą arba kol šiame punkte nurodytos atsiradusios svarbios priežastys netrukdys Tiekėjui vykdyti sutartinių įsipareigojimų. Jei Tiekėjas per Projekto vykdytojos nustatytą terminą trūkumų nepašalina, Projekto vykdytoja turi teisę nutraukti Sutartį. Svarbiomis priežastimis laikomas karantinas, streikas, karas, gamtinės stichijos, teisėti ar neteisėti valstybės valdymo institucijų veiksmai, rangovo ar kitos sutarties vykdytojo vėlavimas perduoti remontuojamas patalpas ar patalpas, kurioje vykdomi kitokie darbai, teikiamos paslaugos, jeigu dėl nurodytų svarbių priežasčių Tiekėjas negali vykdyti sutartinių įsipareigojimų.
2. Jei Sutarties vykdymas stabdomas daugiau nei 90 (devyniasdešimt) dienų, ir stabdoma ne dėl Tiekėjo kaltės, Tiekėjas gali rašytiniu pranešimu Projekto vykdytojai reikalauti atnaujinti Sutarties vykdymą per 30 (trisdešimt) dienų nuo Tiekėjo pranešimo gavimo dienos. Jei Projekto vykdytoja per nurodytą terminą Sutarties vykdymo neatnaujina, Tiekėjas turi teisę Sutartį nutraukti Sutarties XI skyriuje numatyta tvarka.
3. **SKYRIUS**

**SUTARTIES NUTRAUKIMAS**

1. Sutartis gali būti nutraukiama raštišku Šalių susitarimu.
2. Projekto vykdytoja, įspėjusi Tiekėją prieš 14 (keturiolika) dienų, turi teisę nutraukti Sutartį, neatsisakydamas kitų savo teisių gynimo būdų, šiais atvejais:
   1. kai Tiekėjas nesilaiko sutartinių įsipareigojimų vykdymo terminų, nustatytų Sutarties II skyriuje punkte;
   2. kai Tiekėjas nevykdo kitų savo sutartinių įsipareigojimų;
   3. kai Tiekėjas yra likviduojamas, su kreditoriais sudaro taikos sutartį, sustabdo ar apriboja ūkinę veiklą, arba jo padėtis pagal šalies, kurioje jis registruotas, įstatymus tampa tokia pati ar panaši; kai Tiekėjui iškeliama restruktūrizavimo, bankroto byla, jo atžvilgiu vykdomas bankroto procesas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus;
   4. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui;
3. Projekto vykdytoja, įspėjusi Tiekėją prieš 60 (šešiasdešimt) dienų, turi teisę vienašališkai nutraukti Sutartį atsiradus svarbioms, nuo jo nepriklausančioms priežastims. Tokiu atveju Projekto vykdytoja turi sumokėti Tiekėjui už pastarojo jau įvykdytus sutartinius įsipareigojimus bei atlyginti Tiekėjo faktiškai patirtas ir pagrįstas Sutarties vykdymo išlaidas.
4. Nutraukiant Sutartį Sutarties 36 punkte nurodytais pagrindais, laikomasi šių reikalavimų:
   1. Sutarties nutraukimas atleidžia Projekto vykdytoją ir Tiekėją nuo Sutarties vykdymo;
   2. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo;
   3. kai Sutartis nutraukta, Tiekėjas gali reikalauti grąžinti jam viską, ką jis yra perdavęs Projekto vykdytojai vykdydamas Sutartį, jeigu jis tuo pat metu grąžina Projekto vykdytojai visa tai, ką buvo iš pastarosios gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
5. Tiekėjas arba Projekto vykdytoja, prieš 14 (keturiolika) dienų įspėjęs Projekto vykdytoją arba Tiekėją, turi teisę nutraukti Sutartį, jei Projekto vykdytoja arba Tiekėjas nevykdo savo sutartinių įsipareigojimų arba juos vykdo netinkamai ir tai yra esminis sutarties pažeidimas arba yra priimtas teismo sprendimas, kuriuo tenkinami Projekto vykdytojos arba Tiekėjo reikalavimai pripažinti Sutarties neįvykdymą ar netinkamą įvykdymą esminiu ir atlyginti dėl to patirtus nuostolius. Esminiu sutarties pažeidimu laikytina tokie pažeidimai, kurie yra laikomi esminiais pagal Lietuvos Respublikos civilinio kodekso 6.217 straipsnio 2 dalies kriterijus bei Tiekėjui ar Projekto vykdytojai nustatytų sutartinių terminų nesilaikymas, netinkamos Prekių pristatymas ar Paslaugų suteikimas, kai Tiekėjas Prekių ar Paslaugų trūkumų nepašalina per Projekto vykdytojos Sutartyje nustatytą terminą ir esminių Sutarties sąlygų, (įskaitant Sutarties kainą, sutartinių įsipareigojimų įvykdymo terminą) nesilaikymas.
6. Tiekėjas turi teisę nutraukti Sutartį netaikant Sutarties 38 punkte numatyto įspėjimo termino, jei ne dėl Tiekėjo kaltės sustabdžius Sutarties vykdymą daugiau nei 90 kalendorinių dienų ir Tiekėjui, kaip tai numatyta Sutarties 32 punkte, raštu kreipusis į Projekto vykdytoją dėl Sutarties vykdymo atnaujinimo, pastaroji per 30 (trisdešimt) dienų Sutarties vykdymo neatnaujina.
7. Tiekėjas, įspėjęs Projekto vykdytoją prieš 60 (šešiasdešimt) dienų, turi teisę nutraukti Sutartį atsiradus svarbioms nuo Projekto vykdytojos nepriklausančioms priežastims. Tiekėjas taip pat privalo visiškai atlyginti Projekto vykdytojos patirtus nuostolius.
8. Sutartį nutraukus dėl Tiekėjo kaltės, be jam priklausančio atlyginimo už Projekto vykdytojos įsigytas Prekes ar paslaugas, Tiekėjas neturi teisės į jokių patirtų nuostolių ar žalos kompensaciją.
9. **SKYRIUS**

**NENUGALIMOS JĖGOS (FORCE MAJEURE) APLINKYBĖS**

1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
3. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4. **SKYRIUS**

**GINČŲ SPRENDIMO TVARKA**

1. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu.
2. Jeigu Šalims nepavyksta išspręsti ginčo dvišalių derybų būdu per 30 (trisdešimt) dienų nuo derybų pradžios, ginčas spendžiamas Lietuvos Respublikos teismuose pagal Projekto vykdytojos buvimo vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
3. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.
4. **SKYRIUS**

**SUTARTIES ĮSIGALIOJIMAS IR PABAIGA**

1. Sutartis įsigalioja, kai Sutartį pasirašo abi Sutarties šalys.
2. Sutartis galioja iki visiško sutartinių įsipareigojimų įvykdymo nuo Sutarties įsigaliojimo.
3. **SKYRIUS**

**KITOS SĄLYGOS**

1. Projekto vykdytojos vadovo sprendimu paskirtas asmuo, atsakingas už Sutarties vykdymą – \_\_\_\_\_\_\_\_\_\_\_\_ (nurodyti tokio asmens vardą, pavardę, pareigas, kontaktinius duomenis);
2. Tiekėjo paskirtas asmuo, atsakingas už Sutarties vykdymą - \_\_\_\_\_\_\_\_\_\_\_\_ (nurodyti tokio asmens vardą, pavardę, pareigas, kontaktinius duomenis).
3. Sutartis pasirašoma lietuvių kalba, 2 (dviem) vienodą juridinę galią turinčiais egzemplioriais – po vieną kiekvienai šaliai.
4. Sutartis yra Šalių perskaityta, jų suprasta ir jos autentiškumas patvirtintas ant kiekvieno Sutarties lapo kiekvienos Šalies įgaliojimus turinčių asmenų parašais arba Sutartis susiuvama ir pasirašoma paskutinio lapo antroje pusėje.
5. **SKYRIUS**

**PRIEDAI**

1. 1  priedas „Techninė specifikacija“ ir Projekto vykdytojos iki pasiūlymų pateikimo termino išsiųsti paaiškinimai bei susitikimo su Tiekėjais ir (ar) apsilankymo vietoje protokolai (jei jų bus).
2. 2 priedas Tiekėjo pasiūlymas, Tiekėjo paaiškinimai, pateikti pirkimo procedūros metu (jei jų bus).
3. 3 priedas Prekių priėmimo–perdavimo akto forma.
4. **SKYRIUS**

**ŠALIŲ REKVIZITAI IR PARAŠAI**

(šalių rekvizitai ir parašai)

Pirkimo–pardavimo sutarties  
1 priedas

**TECHNINĖ SPECIFIKACIJA IR KITI SUSIJĘ DOKUMENTAI**

Pirkimo–pardavimo sutarties  
2 priedas

**TIEKĖJO PASIŪLYMAS IR KITI SUSIJĘ DOKUMENTAI**

Pirkimo–pardavimo sutarties  
3 priedas

**(Prekių priėmimo–perdavimo akto forma).**

**PREKIŲ PRIĖMIMO–PERDAVIMO AKTAS**

20\_\_ m. \_\_\_\_\_\_\_\_ \_\_ Nr. \_\_

(Sudarymo vieta)

**(pavadinimas)**, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos) (vardas ir pavardė), veikiančio pagal (pagrindas) (toliau – **Projekto vykdytoja**),

ir

**(pavadinimas)**, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos) (vardas ir pavardė), veikiančio pagal (pagrindas) (toliau – **Tiekėjas**),

Šiuo prekių perdavimo-priėmimo aktu patvirtiname, kad buvo patiektos žemiau nurodytos prekės, nurodytos 20\_\_ m. \_\_\_\_\_\_\_\_ \_\_\_ d. Pirkimo–pardavimo sutartyje Nr. \_\_\_ (toliau – Prekės).

Laikotarpis nuo 20\_\_ m. \_\_\_\_\_\_\_\_\_ \_\_ d. iki 20\_\_ m. \_\_\_\_\_\_\_\_\_\_\_ \_\_ d.

Prekės atitinka sutartyje keliamus reikalavimus, pateikti visi reikalingi dokumentai ir informacija. Projekto vykdytoja dėl patiektų Prekių pastabų ir pretenzijų neturi.

**1 lentelė**. Patiektos prekės

|  |  |  |  |  |
| --- | --- | --- | --- | --- |
| **Nr.** | **Prekės** | **Šiuo aktu priimamas kiekis** | **Įkainis be PVM, Eur** | **Suma be PVM, Eur** |
| **1** | **2** | **3** | **4** | **5=3x4** |
| 1. |  |  |  |  |
|  |  |  |  |  |
|  |  |  | **Iš viso (be PVM):** |  |
|  |  |  | **PVM:** |  |
|  |  |  | **Iš viso (su PVM):** |  |

Bendra kaina: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pastabos: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(šalių rekvizitai ir parašai)